
Előterjesztés 
a Városfejlesztési Nonprofit Kft. tőkejuttatására.


Martfű Város Önkormányzata Képviselő-testületének

Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés

A Városfejlesztési Nonprofit Kft. kérelmet nyújtott be a karbantartási, felújítási, épületbiztonsági munkálatainak fedezetére tőkejuttatás céljából. 
A kérelmet az előterjesztéshez mellékelem.

Kérem a Tisztelt Képviselő-testületet, hogy az előterjesztést tárgyalja meg, és az alábbi határozati javaslatot fogadja el. 

Határozati javaslat:
……/2015.(IV.30.) határozat
a Városfejlesztési Nonprofit Kft. tőkejuttatásáról
Martfű Város Önkormányzatának Képviselő-testülete megtárgyalta a Városfejlesztési Nonprofit Kft. tőkejuttatására vonatkozó előterjesztést, mely alapján 1.800.000.-Ft tőkejuttatást biztosít Martfű Város Önkormányzatának 2015. évi költségvetése általános tartalékkeret terhére. 
Erről értesülnek: 
1. Jász-Nagykun-Szolnok Megyei Kormányhivatal
2. Valamennyi képviselő helyben
3. Városfejlesztési Nonprofit Kft. helyben

Martfű, 2015. április 15.

Dr. Papp Antal 
polgármester

